Diari Oficial de la Generalitat Valenciana


Sumari del DOGV 4683, del 03-02-2004 (2004/940)

Informació pública de l'anunci de cobrança en què s'obri el període voluntari de pagament, la seua legislació, així com els terminis d'este.
--------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/940


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'anunci de cobrança en què s'obri el període voluntari de pagament, la seua legislació, així com els terminis d'este. [2004/F940]
  
De conformitat amb el que s'establix en l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, es posa en coneixement dels seus electors que el Comité Executiu, en la sessió del dia 27 de gener de 2004, es va aprovar el padró cobratori, així com les liquidacions de les quotes del recurs de la cambra permanent referides a l'Impost d'Activitats Econòmiques i a l'Impost de Societats, i s'acorda també la iniciació des del dia 9 del mes de febrer de 2004 del període voluntari de cobrança de les quotes del recurs de la cambra permanent girades en les quanties, formes, termes que establixen els articles 12, 13 i 14, i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997 i la Llei 51/2002, de 27 de desembre, de Reforma de la Llei 39/1988, de 28 de desembre, Reguladora de les Hisendes Locals, en relació amb l'Impost sobre Activitats Econòmiques, Impost sobre la Renda de les Persones Físiques i Impost de Societats satisfetes pels contribuents que hagen exercit activitats en la demarcació de esta corporació, és a dir, tota la província de Castelló.
  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs de la cambra permanent, i enviarà notificació-rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que s'hi poden interposar en cas de disconformitat.
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs de la cambra permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària, amb imposició dels recàrrecs, interessos i costes que pertoquen, tot això conforme a la referida Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre), que publica el conveni d'1 de novembre de 1993, de prestació de servicis de la mencionada agència estatal de l'administració tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 28 de gener de 2004.- El president: Salvador Martí Huguet. El secretari general en funcions: Vicente Casañ Casañ.